陳三立

陳三立，咸豐三年出世，屋裡住嘚江西義寧（如今嗰修水）。佢爺老子陳寶箴做過湖南巡撫，崽陳寅恪後來係史學家。光緒八年考舉人，別個寫八股文，佢偏生用散文寫卷子，差點喫零蛋。哪曉得主考官陳寶琛硬係從廢紙堆裡挖出佢嗰卷子，就恁樣，陳三立撿到隻舉人當。後來到京城做官，望到官場烏焦巴弓，溜嘚去湖南幫爺搞變法，同譚嗣同幾個並稱「維新四君子」。

陳三立嗰詩，初口喫得磕牙，細嚼又有味。佢寫嗰首《十一月十四夜發南昌月江舟行》，「露氣如微蟲，波勢如臥牛」，聽起來怪裡怪氣，實骨子係話世道變嘚人透不過氣。戊戌變法塌嘚場，陳三立自家改個號叫「神州袖手人」。梁啟超話：「佢嗰詩不用新鮮詞，偏偏寫嘚比誰都有味道。」泰戈爾來中國，徐志摩拖嘚佢來見陳三立。1937年，日本鬼子占嘚北平。八十幾歲嗰陳三立困嘚床上，聽到漢奸來勸降，佢整整五日不喫不喝，臨終前寫嘚「負手看劫運」四個字。

Category:詩人

​
​